**การกรอกในฉลากของเสียสารเคมีในห้องปฏิบัติการ**

**ตามการแบ่งของบริษัท รีไซเคิล เอ็นจิเนียริ่ง จำกัด ให้ดำเนินการ ดังนี้**

**1. กรอกรายละเอียดในฉลาก ต่อไปนี้**

- ชื่อ – สกุล (ผู้ส่งของเสียสารเคมี)

- ห้องปฏิบัติการ

- วันที่เริ่มจัดเก็บ (ถ้ามี)

- วันสิ้นสุดการจัดเก็บ (ถ้ามี)

- วันที่ส่งกำจัด

- ส่วนประกอบต่างๆ

- ปริมาณ (ถ้าทราบ)

- ข้อมูลจำเพาะ ให้ระบุสถานะ (ของแข็ง หรือ ของเหลว หรือ ของแข็งผสมของเหลว)

**2. การเลือกประเภทของเสียสารเคมีในห้องปฏิบัติการ**

**ให้ผู้ส่งของเสียสารเคมีในห้องปฏิบัติการเลือกฉลากตามประเภทที่บริษัท รีไซเคิล เอ็นจิเนียริ่ง จำกัด**

**ซึ่งรับดำเนินการจัดการของเสียฯ ดังกล่าว โดยกำหนดเป็น 9 ประเภท คือ**

**1. hydrocarbon** เป็นสารเคมีที่มี hydrogen และ carbon เป็นองค์ประกอบหลักในโมเลกุล รวมไปถึงสารใน functional group ต่างๆ ได้แก่ alkane, alkene, alcohol, ketone, ester, ether, น้ำมันเครื่อง, น้ำมันหล่อลื่น, สารเคมีที่มีสารประกอบอินทรีย์ของธาตุ nitrogen, sulfur, phosphorus และ oxygen รวมถึง aromatic hydrocarbon เป็นสารในกลุ่มของ benzene และอนุพันธ์ของ benzene เช่น xylene, toluene เป็นต้น

**2. halogenated solvent** เป็นตัวทำละลายที่มีธาตุ halogen (chlorine, bromine, iodine, fluorine) เป็นองค์ประกอบในโมเลกุล

**3. heavy metal** เป็นสารเคมีที่มีไอออนของโลหะหนักเป็นองค์ประกอบ

**4. high toxic** เป็นสารเคมีที่เป็นพิษสูงต่อสุขภาพ ได้แก่ cyanide waste, chloroform, carbon tetrachloride, ethidium bromide, formaldehyde เป็นต้น

**5. inorganic** เป็นสารเคมีที่มีหมู่ต่างๆ เช่น sulphate, phosphate, carbonate, nitrate เป็นต้น

**6. acid** ให้ค่า pH ต่ำกว่า 7 ได้แก่ กรดอินทรีย์และกรดอนินทรีย์

**7. base** ให้ค่า pH สูงกว่า 7 ได้แก่ ด่างอินทรีย์และด่างอนินทรีย์

**8.** **oxidizing agent** เป็นสารที่ทำหน้าที่รับอิเล็กตรอนในปฏิกิริยารีดอกซ์

**9. reducing agent** เป็นสารที่ทำหน้าที่ให้อิเล็กตรอนในปฏิกิริยารีดอกซ์

**10. solid chemical** เป็นสารเคมีสถานะของแข็งทุกชนิด

**11. unknown** เป็นสารเคมีที่ไม่สามารถจัดเข้าประเภทที่ 1-9 ได้แก่ สารเคมีที่เป็นชื่อทางการค้าหรืออื่นๆที่ไม่ทราบชื่อทางเคมี

12**. ภาชนะปนเปื้อน (contaminated containers)** เป็นภาชนะปนเปื้อนสารเคมีและเศษแก้วจากห้องปฏิบัติการ